હસવામાં કોઇ કિંમત ચૂકવવી નથી પડતી, ઊલટું હાસ્ય આપણને ધબકતા રાખે છે. માણસ કેટલો જીવતો છે અને કેટલો મરેલો છે એ તેના ચહેરા ઉપરથી ખબર પડી જાય છે. હાસ્ય એ તો ઇન્ટરનેશનલ લેંગ્વેજ છે, એના માટે કોઇ શબ્દોની જ જરૂર નથી. જોકે, એક વાત એ પણ યાદ રાખવા જેવી છે કે ક્યારેય ખોટું હસવું નહીં. હસવાનું નાટક પકડાઇ જતું હોય છે. આપણે ઘણા લોકો વિશે એવું કહેતા હોઇએ છીએ કે એના હસવા ઉપર ન જઇશ, એનો ચહેરો કંઇક કહે છે અને એના દિમાગમાં બીજું જ કંઇ ચાલતું હોય છે.